# น่วม เศรษฐจันทร
นายแพทย์พิเศษ น่วม เศรษฐจันทร อดีตรองปลัดกระทรวงสาธารณสุข อดีตนายแพทย์พิเศษผู้อำนวยการโรงพยาบาลมหาราชนครราชสีมา เป็นผู้ก่อตั้งวิทยาลัยพยาบาลนครราชสีมา และโรงพยาบาลจิตเวชนครราชสีมาราชนครินทร์

 ประวัติ 
นพ.น่วม เศรษฐจันทร เกิดที่ตำบลในเมือง อำเภอเมือง จังหวัดนครราชสีมา สมรสกับ พญ.สำเนียง คัมภีรญาณนนท์ (ญ.)  ธิดาของ สุรชัย คัมภีรญาณนนท์ กับ ภริยาคนที่ 2 เทียน คัมภีรญาณนนท์ (ญ.) มีบุตรธิดา 3 คน ดังนี้
 ร.ต.ท.กุลธร เศรษฐจันทร นักเรียนเตรียมทหาร รุ่น 4 สมรสกับ บังอร มนูธรรม (ญ.) มีบุตรธิดา 1 คน ได้แก่ วศิน
 นพ.ธานี เศรษฐจันทร สมรสกับ Jill Maitland (ญ.) มีบุตรธิดา 5 คน ได้แก่ ดามพ์ , ดรงต์ , สมัญญา (ญ.) , กรินทร์ , ธิเชษฐ์
 พล.ท.ดร.ธนา เศรษฐจันทร สมรสกับ พล.ต.หญิง ปรางฉาย วิลาวรรณ (ญ.) มีบุตรธิดา 3 คน ได้แก่ ธนาฒย์ , ธนัตถ์ , ธนินี (ญ.)

นพ.น่วม ถึงแก่อนิจกรรมอย่างสงบ เมื่อวันที่ 13 ธันวาคม พ.ศ. 2553 และได้ประกอบพิธีพระราชทานเพลิงศพ ณ วัดพระศรีมหาธาตุวรมหาวิหาร แขวงอนุสาวรีย์ เขตบางเขน กรุงเทพมหานคร

 การศึกษา 
 จบแพทย์ศาสตร์บัณฑิต มหาวิทยาลัยแพทย์ศาสตร์ ในปี พ.ศ. 2489 โดยได้รับพระราชทานปริญญาบัตรจากพระหัตถ์ พระบาทสมเด็จพระปรเมนทรมหาอานันทมหิดล พระอัฐมรามาธิบดินทร   ซึ่งเป็นนักศึกษาเพียงรุ่นเดียวที่ได้รับ อนุสรณ์ในงานพระราชทานเพลิงศพ นายแพทย์น่วม เศรษฐจันทร ม.ว.ม. , ป.ช. ณ เมรุวัดพระศรีมหาธาตุ พ.ศ. 2554
 ได้รับทุนของศัลยแพทย์นานาชาติ ไปศึกษาเพิ่มเติม ณ ประเทศสหรัฐอเมริกา ในปี พ.ศ. 2494 - 2496

 บทบาททางสังคม 
 ด้านการแพทย์ 
 เป็นผู้อำนวยการโรงพยาบาลมหาราชนครราชสีมา ระหว่างปี พ.ศ. 2497 - 2505 ขณะดำรงตำแหน่ง ได้พัฒนาโรงพยาบาลอย่างรวดเร็วต่อเนื่องในทุกด้าน มีการก่อสร้างอาคารอำนวยการ 2 ชั้น แทนเรือนไม้ ก่อสร้างหอผู้ป่วยเพิ่มขึ้นหลายหลัง รวมทั้งก่อสร้างห้องเอ็กซเรย์ และห้องผ่าตัด ซึ่งได้รับการช่วยเหลือจากองค์การระหว่างประเทศจากประเทศสหรัฐอเมริกา ในขณะนั้นมีแพทย์ปฏิบัติงานเพียง 5 คน ได้แก่ นพ.น่วม เศรษฐจันทร , พญ.สำเนียง เศรษฐจันทร , นพ.ประดิษฐ์ รัตนพาริช , นพ.รังสรรค์ มหาสันทนะ และ พญ.เกษร มโหธร โคราชในอดีต นายแพทย์น่วม เศรษฐจันทร ผู้อำนวยการโรงพยาบาลนครราชสีมา ช่วงปี พ.ศ. 2497 - 2505
 เป็นผู้ก่อตั้งวิทยาลัยพยาบาลนครราชสีมา และเป็นผู้อำนวยการวิทยาลัยพยาบาลคนแรก ระหว่างปี พ.ศ. 2498 - 2504 หลังจากนั้น พญ.สำเนียง เศรษฐจันทร (ญ.) ภริยาได้มาดำรงตำแหน่งผู้อำนวยการแทนจนถึงปี พ.ศ. 2510 ศูนย์วิทยทรัพยากร จุฬาลงกรณ์มหาวิทยาลัย, การศึกษาพยาบาลในประเทศไทย ยุคฟื้นฟู (พ.ศ. 2489 - 2504), หน้า 247
 เป็นผู้ก่อตั้งโรงพยาบาลจิตเวชนครราชสีมาราชนครินทร์ และเป็นผู้อำนวยการโรงพยาบาลคนแรก ระหว่างปี พ.ศ. 2508 - 2514 ประวัติโรงพยาบาลจิตเวชนครราชสีมาราชนครินทร์

 ด้านพระพุทธศาสนา 
 นพ.น่วม และครอบครัว เป็นผู้มุ่งมั่นศรัทธาในพระพุทธศาสนา ได้อุปถัมภ์และทำนุบำรุงพระพุทธศาสนามาอย่างต่อเนื่อง รวมทั้งได้อุปถัมภ์ พระเทพรัตนดิลก (วิจิตร จิตตทันโต) เจ้าคณะจังหวัดนครราชสีมา (ธรรมยุต) และเจ้าอาวาสวัดศาลาลอย  พระเทพรัตนดิลก (วิจิตร จิตตทันโต ป.ธ.5)
 ด้านการเมือง 
 ได้รับการเลือกตั้งเป็นสมาชิกสภาผู้แทนราษฎรจังหวัดนครราชสีมา เขต 1 สังกัดพรรคชาติไทย เมื่อปี พ.ศ. 2526 พร้อม พลตรี ชาติชาย ชุณหะวัณ อดีตนายกรัฐมนตรี

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๗ ตอนที่ ๖๓ ง ฉบับพิเศษ หน้า ๓๔, ๑๘ เมษายน ๒๕๒๓
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๔ ตอนที่ ๓ ง ฉบับพิเศษ หน้า ๓๙, ๖ มกราคม ๒๕๒๐
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๙๐ ตอนที่ ๑๒๘ ง ฉบับพิเศษ หน้า ๒๔, ๘ ตุลาคม ๒๕๑๖
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๘๘ ตอนที่ ๑๕๑ ง ฉบับพิเศษ หน้า ๑๑๐๗, ๓๑ ธันวาคม ๒๕๑๔
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญรัตนาภรณ์, เล่ม ๑๐๑ ตอนที่ ๑๘๖ ง ฉบับพิเศษ หน้า ๒๕, ๑๔ ธันวคม ๒๕๒๗